EkBass/fiwiki-20250220-pages-articles huggingface dataset:
Hiilikädenjälki

Hiilikädenjälki on käsite, joka kuvaa tietyn tavaran tai palvelun tuottamia hyödyllisiä vaikutuksia ilmastoon. Se on siis käsite päinvastaisille ilmastovaikutuksille kuin hiilijalanjälki. Näihin hyödyllisiin ilmastovaikutuksiin kuuluu muun muassa tavaran tai palvelun käytöstä koituvat päästövähennykset. Päästövähennyksiä puolestaan tulee energian säästöstä, tavaran helposta kierrätettävyydestä sekä tuotteeseen käytettyjen raaka- aineiden edullisuudesta ilmastolle ja valmistuksessa käytetyn materiaalin tehokkuudesta. Käytettyjen tuotteiden suhteen hiilikädenjälki voidaan laskea yksittäisen ihmisen, yrityksen, muun yhteisön tai valtion osalta. Yrityksen hiilikädenjälki lasketaan siten, että paitsi otetaan huomioon yrityksen toiminnassa vähennetty hiilijalanjälki, otetaan huomioon myös yrityksen asiakkaalle tulevat ilmastomyönteiset vaikutukset.Rakennuksen ilmastoselvitystä varten määriteltävään hiilikädenjälkeen lasketaan mukaan sellaiset vältetyt ja poistetut kasvihuonekaasupäästöt, joita ei ilman rakennushanketta syntyisi. Rakennuksen hiilikädenjälkeä kasvattaviin vaikutuksiin luetaan siis mm. rakennuksen tarpeeseen nähden ylimääräinen rakennuksessa tuotettu uusiutuva energia. == Katso myös == * Päästökompensaatio * Päästömittaukset == Lähteet == Luokka:Kestävä kehitys
Ekotase

Ekotase on käsite, jolla tarkoitetaan tuotteen ympäristövaikutuksia lähtien valmistuksesta ja päättyen käytön loppumiseen. Kaikkia tuotteita mitataan samoilla menetelmillä riippumatta tuotteen valmistusmenetelmästä tai tuotteen laadusta. Ekotaseeseen vaikuttavia seikkoja ovat valmistuksessa käytettyn ja itse tuotteen käytössä kulutetun energian määrä, hiilijalanjälki ja hiilikädenjälki. Ekotase otetaan monissa yrityksissä osaksi ympäristönjohtamisjärjestelmiä. == Lähteet == Luokka:Ekologia
Nuestra Señora de Porta Coeli

Nuestra Señora de Porta Coeli oli Espanjan laivaston vuonna 1703 vesille laskettu kaksikantinen 60-tykkinen Porta Coeli -luokan linjalaiva. == Valmistus == Alus tilattiin Mapilin telakalta Usúrbilista Armada de la Guardia de la Carrera de las Indiasille. Alus laskettiin vesille 1703 ja otettiin palvelukseen seuraavana vuonna päällikkönään Diego Asensio de Vicuña.Winfield et al 2023 s. 168-169 == Palvelus == Alus lähti 3. maaliskuuta 1704 sisaraluksensa Santa Teresan ja 24-tykkisen kauppalaivan San Nicolásin kanssa Pasajesista Cádiziin, missä linjalaivojen piti liittyä uuteen laivueeseensa. Britannian kuninkaallisen laivaston kontra-amiraali Thomas Dilkesin johtama laivue hyökkäsi 23. maaliskuuta lähellä Cape Spartelia siirtomatkalla olleen laivueen kimppuun. Espanjalaisalukset vallattiin seitsemän tunnin taistelun jälkeen, jolloin niillä oli saanut surmansa 112 miestä. Vallattu alus siirrettiin Lissaboniin. Se myytiin 12 544 punnalla Portugalille, joka liitti sen laivastoonsa nimellä Nossa Senhora das Portas do Céu. == Lähteet == * === Viitteet === Luokka:Porta Coeli -luokan linjalaivat
Santa Teresa (1703)

Santa Teresa oli Espanjan laivaston vuonna 1703 vesille laskettu kaksikantinen 60-tykkinen Porta Coeli -luokan linjalaiva. == Valmistus == Alus tilattiin Mapilin telakalta Usúrbilista Armada de la Guardia de la Carrera de las Indiasille. Alus laskettiin vesille 1703 ja otettiin palvelukseen seuraavana vuonna päällikkönään Antonio de Areyzaga.Winfield et al 2023 s. 168-169 == Palvelus == Alus lähti 3. maaliskuuta 1704 sisaraluksensa Nuestra Señora de Porta Coelin ja 24-tykkisen kauppalaivan San Nicolásin kanssa Pasajesista Cádiziin, missä linjalaivojen piti liittyä uuteen laivueeseensa. Britannian kuninkaallisen laivaston kontra-amiraali Thomas Dilkesin johtama laivue hyökkäsi 23. maaliskuuta lähellä Cape Spartelia siirtomatkalla olleen laivueen kimppuun. Espanjalaisalukset vallattiin seitsemän tunnin taistelun jälkeen, jolloin niillä oli saanut surmansa 112 miestä. Alus oli tarkoitus siirtää Lissaboniin, mutta se haaksirikkoutui matkalla Taguksella. == Lähteet == * === Viitteet === Luokka:Porta Coeli -luokan linjalaivat
Obscura Qalma

Obscura Qalma on vuonna 2018 perustettu italialainen blackened death metal -yhtye. Yhtyeen jäsenet ovat toimineet muun muassa yhtyeissä Lyviatan, As Memory Dies sekä From the Shores. == Historia == Jo ennen ensimmäistä virallista julkaisua, yhtye soitti ensimmäisen keikkansa 6. lokakuuta 2018. 5\. huhtikuuta 2019 yhtye julkaisi debyytti-EP:n From the Sheol to the Apeiron Metal Scrap Records Inc.in kautta. 28\. heinäkuuta 2021 yhtye ilmoitti solmineensa levysopimuksen Rising Nemesis Recordsin kanssa. Pian tämän jälkeen yhtye paljasti myöhemmin samana vuonna ilmestyvän debyyttialbuminsa nimeksi Apotheosis. Samalla julkaistiin albumin ensimmäinen single, Gemini. Albumin toinen single The Forbidden Pantheon julkistettiin 14. lokakuuta 2021. Albumi julkaistiin 12. marraskuuta 2021. Pari päivää myöhemmin yhtye ilmoitti julkaisevansa myös sinfonisen version albumista. Tämä toinen versio on nimeltään Sountrack to Apotheosis, ja oli saatavilla vain yhtyeen Bandcamp- sivujen kautta 100 kappaleen rajoitettuna painoksena. Joulukuun alussa 2023 yhtye solmi levytyssopimuksen italialaisen Dusktonen kanssa. Samalla julkistettiin yhtyeen helmikuussa 2024 julkaistava EP, Veils of Transcendence. 20\. joulukuuta yhtye julkaisi toisen EP:n, From the Apeiron. EP:llä on neljä uutta kappaletta, sekä neljä coveria yhtyeitten Within Destruction, Lamb of God, Dimmu Borgir sekä Necrophagist kappaleista. Helmikuussa julkaistiin yhtyeen kolmas EP, Veils of Transcendence. == Jäsenet == * Theo – bassokitara, taustalaulu (2018–) * Res – rummut (2018–) * Sartorius – soolokitara (2018-) * Sirius – laulu, rytmikitara, orchesteri (2018–) == Diskografia == === Studioalbumit === * * === EP:t, splitit ja demot === * * * ==Lähteet== == Aiheesta muualla == * * * Obscura Qalma Bandcamp -sivustolla Luokka:Italialaiset blackened death metal -yhtyeet
San José (1698)

San José oli Espanjan laivaston vuonna 1698 vesille laskettu kaksikantinen 64-tykkinen San José -luokan linjalaiva. Britannian laivasto upotti aluksen vuonna 1708, jolloin sen lastina oli 200 tonnia kultaa, hopeaa ja smaragdeja. Lasti on säilynyt 600 metrin syvyydessä koskemattomana aina näihin päiviin. Hylkyä pidetään maailman arvokkaimpana hylkynä. == Valmistus == Espanjan kruunu tilasi 23. joulukuuta 1694 aluksen Armada de la Guardia de la Carrera de las Indiasille Mapilin telakalta Usúrbilista, missä köli laskettiin 1697. Francisco Antonio Garroten suunnitteleman lippulaivan valmistusta telakalla valvoi baski Pedro de Aróstegui. Alus laskettiin vesille 1698 ja otettiin palvelukseen 1700.Winfield et al 2023 s. 167 == Palvelus == Alus lähti 1699 Pasajesista San Joaquínin kanssa Cádiziin päällikkönään Antonio Gaztañeta. Helmikuussa 1700 alus oli Cádizissa päällikkönään Diego Asensio de Vicuña. Se oli seuraavanakin vuonna Cádizissa, missä se huollettiin huhtikuussa 1702. Alus osallistui elokuussa 1702 Cádizin puolustukseen Britannian kuninkaallisen laivaston amiraali George Rodneyn hyökätessä. Alus oli vuodet 1703 ja 1704 Cádizissa. Maaliskuussa 1705 alus osallistui Gibraltarin saartoon. Se saattoi 10. maaliskuuta 1706 Cádizista San Joaquínin ja kaappari Santa Cruzin kanssa 10 rahtialusta Cartagena de Indiasiin. Saattue saapui 27. huhtikuuta määränpäähänsä. Alus saapui 7. heinäkuuta Limaan ja oli loppuvuoden Cartagena de Indiasissa, mistä se lähti 2. helmikuuta 1708 kohdatakseen Callaosta saapuvan laivaston Portobellossa. Alus saapui 10. helmikuuta laivaston mukana Portobelloon, mistä se kuljetti 22 miljoonaa pesoa Havannaan. Vuonna 1708 aluksen päällikkönä oli José Fernández de Santillán. Se osallistui 8. kesäkuuta 1708 Wagerin kahakkaan Barún saaren edustalla. Taistelussa HMS Expeditionin kanssa alus räjähti. Uponneessa aluksessa oli 7-11 miljoonan peson edestä kultaa ja hopeaa. Aluksen miehistöstä selvisi ainoastaan 11 aluksella olleista noin 600 miehestä. == Hylky == Vuonna 2015 Kolumbian laivasto löysi hylyn Kolumbian Cartagenan kaupungin lähellä sijaitsevan Barún niemimaan edustalta 600 metrin syvyydessä. Tarkkaa sijaintia ei ole julkistettu. Kolumbia tavoittelee laivan tykkejä, ankkureita ja arvoesineitä siirtääkseen ne museo-tutkimuslaitokseen Cartagenaan. Espanja kuitenkin pitää hylkyä ja sen lastia ominaan, koska San José kuului Espanjalle. Yhdysvaltalaisyhtiö Sea Search Armada väittää löytäneensä hylyn jo vuonna 1981 ja vaatii siksi Kolumbialta puolta aarteen arvosta. Osuuttaan vaativat myös Bolivian alkuperäiskansat, joiden pakkotyöllä aarteet louhittiin Potosín kaivoksista. Maailman kulttuuriperintöä vaaliva Unesco ja suuri osa tiedeyhteisöstä vastustavat hylkyyn kajoamista. Kolumbian presidentti Gustavo Petro pyrkii vauhdittamaan laivan aarteiden nostoa. == Lähteet == * === Viitteet === Luokka:San José -luokan linjalaivat
Grand Slang

Grand Slang on sans serif -kalligrafinen kirjasintyyppi. Sen loi saksalainen kirjasinsuunnittelija Nikolas Wrobel, ja kirjaintyyppin julkaisi Nikolas Type -kirjaintyökaluyritys 1. syyskuuta 2019. Grand Slangin suunnittelun inspiraationa toimivat 1900-luvun amerikkalainen kalligrafia sekä amerikkalaisten kalligrafien Oscar Oggin ja William Addison Dwigginsin työt. Vaikutteita on omaksuttu myös suunnittelijan henkilökohtaisesta kokoelmasta ja 1940- ja 1950-lukujen amerikkalaisissa elokuvissa esiintyvistä merkeistä. Kirjasintyyppi yhdistää antiikva- ja groteskityylisiä piirteitä liittämällä käsinkirjoitettua kalligrafiaa puhtaisiin geometrisiin muotoihin. Se osoittaa tasapainoisen suhteen vakauden ja joustavuuden välillä ja sisältää yli 310 glyyfiä, joista löytyy pieniä ja isoja kirjaimia, numerot, välimerkit, korostuksia, tarkkeet, aksentit, ligatuureja ja symbolit. Nimi Grand Slang koostuu englannin kielen sanoista grand ja slang. Amerikkalaisessa ja brittiläisessä slangissa sana grand viittaa tuhansiin dollareihin tai puntiin. Grand Slang -kirjasintyyppiä on saatavana digitaalisessa muodossa OpenType- ja Web Open Font Format -tiedostomuodoissa, jotka sopivat graafiseen suunnitteluun, verkkosuunnitteluun, sovelluksiin ja sähkökirjoihin. Grand Slang tukee erilaisia ​​eurooppalaisia ​​kieliä, jotka perustuvat latinalaiseen aakkostoon, ja se on saatavana omaan käyttöön tarkoitetun ohjelmistolisenssin alaisena, rajoittaen käyttöä ja uudelleenjakelua ohjelmistolisensointisopimuksessa asetettujen ehtojen mukaisesti. == Lähteet == == Aiheesta muualla == * Virallinen nettisivu * Fonts In Use (Grand Slang) Luokka:Kirjaintyypit
Anglikaaninen kirkkoyhteisö

Anglikaaninen kirkkoyhteisö () on ehtoollisyhteydessä olevien anglikaanisten kirkkojen muodostama kansainvälinen yhteistyöelin. Kirkkoyhteisöön kuuluu nykyisin maailmanlaajuisesti 42 virallista jäsenkirkkoa eli provinssia sekä viisi muuta paikalliskirkkoa. Anglikaanisen kirkkoyhteisön nimellisenä johtohahmona toimii Englannin kirkon Canterburyn arkkipiispa. Helmikuussa 2023 anglikaanisen kirkkoyhteisön sisällä toimiva globaalia etelää edustavien konservatiivisten anglikaanikirkkojen järjestö Global South Fellowship of Anglican Churches (GSFA) teki päätöksen, ettei se enää tunnusta Canterburyn arkkipiispan johtoasemaa. Taustalla oli Englannin kirkossa tehty päätös, jossa hyväksyttiin samaa sukupuolta olevien avioliittojen kirkollinen siunaaminen. GSFA:n jäsenkirkot ovat edelleen virallisesti osa anglikaanista kirkkoyhteisöä, mutta katsovat ehtoollisyhteyden ”heikentyneen”. == Lähteet == Luokka:Anglikaaninen kirkko
Memory (kappale)

Memory on Andrew Lloyd Webberin säveltämä kappale Cats-musikaalista. Kappaleen on sanoittanut Trevor Nunn perustuen T.S. Eliotin julkaisemattomaan runoon. Kappale esitetään musikaalin aikana kahdesti esityksen kummankin osan loppupuolella. Ensimmäinen esitys kestää vain reilun minuutin. Kappaleen laulaa musikaalin hahmo Grizabella, jonka alkuperäinen esittäjä oli Elaine Paige. Kappale soi valssirytmissä, ja kokoversio alkaa B♭-duurista, vaihtuu instrumentaalissa G♭-duuriin ja päättyy D♭-duuriin. Musikaalin uudemmissa versioissa kappaletta ovat versioineet useat näyttelijät, kuten Betty Buckley ja Jennifer Hudson. Myös Barbra Streisand on tehnyt kappaleesta oman version omana julkaisunaan. Entinen tanssija Philip Christian haastoi vuonna 2023 Webberin oikeuteen syyttäen häntä tekijänoikeuspetoksesta, ja väitti kirjoittaneensa kappaleen itse. Oikeusjutun voitti Webber. Kappaleelle on tehty suomenkielinen versio, nimeltään "Muisto". == Lähteet == Luokka:Vuoden 1981 kappaleet Luokka:Brittiläiset musiikkikappaleet
Apotheosis (albumi)

Apotheosis on italialaisen, blackened death metalia soittavan Obscura Qalma -yhtyeen debyyttialbumi. Se julkaistiin Rising Nemesis Recordsin toimesta 12. marraskuuta 2021. == Kappaleet == __NOTOC__ == Kokoonpano == * Theo - Bassokitara, taustalaulu * Res - Rummut * Sartorius - Rytmikitara * Sirius - Laulu, rytmikitara == Arvostelut == * Metal Storm: * The Headbanging Moose: == Lähteet == == Aiheesta muualla == * * * Albumi Apotheosis Bandcamp -sivustolla ] Luokka:Italialaiset death metal -albumit Luokka:Blackened death metal -albumit Luokka:Vuoden 2021 esikoisalbumit
Ivan Vyšenskyi

Ivan Vyšenskyi, salanimi: Feodul, (noin 1550 Sudova Vyšnia, Galitsia – vuoden 1620 jälkeen Athos-vuori, Kreikka) oli ortodoksinen munkki ja poleemikko. Hänestä on olemassa vain vähän elämäkertatietoja. Vyšenskyi asui osan nuoruuttaan Lutskissa ja oli yhteydessä Ostrohin akatemian tutkijoiden kanssa (esimerkiksi Herasym Smotrytskyi). Hän meni Athos-vuoren luostariin noin 1576–1580. Vyšenskyin tunnettuja töitä on 15: seitsemän kirjettä, kuusi tutkielmaa, dialogi ja kertomus. Tärkeimmissä teoksissa 1590-luvun lopulla hän vastustaa Berestian kirkkoliittoa. Vuosina 1600–1601 hän kokosi yhteen kymmenen siihen mennessä kirjoittamaansa teosta ja lähetti ne Lviviin Kuolonuneen nukkumisen veljeskunnalle, luultavasti siinä toivossa, että ne painettaisiin. Kooste nimeltä Knyžka (’Kirja’) ei tuolloin ilmestynyt painettuna, mutta se levisi käsin kirjoitettuina jäljennöksinä Ukrainassa. Vyšenskyin kirjoitukset erottuvat 1500- ja 1600-luvun ukrainalaisista poleemisista teoksista sekä kirjallisten ansioidensa että aatteellisen sisältönsä puolesta. Hän hylkäsi sekä uniaattikirkon että katolisuuden ja arvosteli Bysantin asketismin pohjalta ajallista elämää ja koko kirkkohierarkiaa ja maallista hierarkiaa ja kehotti palaamaan vanhan kristillisen veljeyden yksinkertaisuuteen Jumalan valtakunnan toteuttamiseksi maan päällä. Hän hylkäsi pakanallisina toisaalta sekä maallisen koulutuksen ja oppineisuuden että toisaalta vanhat esikristilliset kansanperinteet. Tyylillisesti Vyšenskyi hyödynsi kirjeen dialogin ja poleemisen tutkielman perinteisiä muotoja ja sekoitti lajityyppejä. Voimakkaalla, värikkäällä kielellä hän kuvasi ylempien luokkien, erityisesti papiston, moraalista rappiota ja asetti heidät vastakkain köyhien talonpoikien ja yksinkertaisten munkkien kanssa. Ylevät tunteet vuorottelevat ankaran satiirin ja sarkasmin kanssa. Teksteissä ilmenevä rikas sanavarasto ja kansankielen käyttö tekevät niistä eloisia ja vakuuttavia. Tyylillisesti hän on saanut vaikutteita Bysantin saarnoista. Kokoelma julkaistiin 1887. Valeri Ševtšuk on kääntänyt tekstit nykyukrainaksi (1986). Ivan Frankon väitöskirjan aiheena ovat Vyšenskyin teokset. ==Lähteet== ==Aiheesta muualla== Luokka:Ukrainalaiset henkilöt Luokka:Kristityt munkit Luokka:1550-luvulla syntyneet Luokka:1600-luvulla kuolleet
Soundtrack to Apotheosis

__NOTOC__ Soundtrack to Apotheosis on italialaisen blackened death metal -yhtye Obscura Qalman toinen albumi. Se julkaistiin toisena levynä erikoispainoksessa debyyttialbumin, Apotheosis:in kanssa rajoitetussa painoksessa. Levyllä ei kuulla lainkaan laulua, vaan se on instrumentaalinen versio edeltäjästään. == Kappaleet == == Kokoonpano == * Theo - Bassokitara, taustalaulu * Res - Rummut * Sartorius - Rytmikitara * Sirius - Laulu, rytmikitara == Lähteet == == Aiheesta muualla == * * * Albumi Soundtrack to Apotheosis Bandcamp -sivustolla Luokka:Italialaiset death metal -albumit Luokka: Blackened death metal -albumit Luokka:Vuoden 2022 albumit
Kaius

Kaius on miehen etunimi. Nimi on muunnos jo vanhalla ajalla yleisestä nimestä Gaius, joka esiintyy myös muodossa Caius ja jonka alkuperä on epävarma. Se on mahdollisesti johdettu latinan verbistä gaudeare (riemuita), mutta sitä on arveltu myös alkuperältään etruskilaiseksi. Nimen lyhentymiä ovat Kai ja Kaj Suomessa nimi Kaius on helmikuuhun 2024 mennessä annettu vajaalle 800 henkilölle, joista suurin osa on syntynyt vuoden 1990 jälkeen. Muodossa Caius nimi on noin 170 henkilöllä. Helsingin yliopiston almanakkatoimisto päätti vuonna 2023, että vuodesta 2025 lähtien Kaiuksen nimipäivä on 16. helmikuuta, joka jo ennestään on ollut Kain nimipäivä. Muodossa Cajus nimi esiintyi suomalaisessa almanakassa jo vuonna 1738, silloin 10. maaliskuuta, joka oli erään Vähän-Aasian Fryygiassa noin vuonna 170 teloitetun marttyyrin muistopäivä. == Tunnettuja Kaiuksia ja Caiuksia == * Pyhä Caius (k. 296), paavi 283–296 * Kaius Hedenström (1943–2006), suomalainen valokuvaaja ja toimittaja * Caius Kajanti (1915–2012), suomalainen tietokirjailija, toimittaja, kääntäjä ja kustantaja * Kaius Niemi (s. 1974), Helsingin Sanomien ent. päätoimittaja * Kaius Peltonen (s. 1987), suomalainen lentopalloilija * Kaius Tihtonen (1934–2004), suomalainen laulaja, säveltäjä ja sanoittaja * Kaius Tuori (s. 1974), suomalainen oikeustieteilijä ja aatehistorian professori * Caius Welcker (1885–1939), alankomaalainen jalkapalloilija ja olympiamitalisti == Lähteet == Luokka:Etunimet
Syke (16. tuotantokausi)

Suomalaisen sairaalan traumaosastolle sijoittuvan Syke-draamasarjan kuudennentoista tuotantokauden julkaiseminen alkoi Nelonen Median maksullisessa suoratoistopalvelussa Ruutu+:ssa 1. helmikuuta 2024. == Rooleissa == === Keskeisissä rooleissa === === Sivurooleissa === === Vierailevissa rooleissa === == Jaksot == Jakso Nimi Julkaisu Ruutu+:ssa Julkaisu Ruudussa Ensiesitys Nelosella Ikäraja / Sisältörajoitukset 1 Säteilee 1. helmikuuta 2024 2\. helmikuuta 2024 8\. helmikuuta 2024 9\. helmikuuta 2024 2 Pohjakosketuksia 15. helmikuuta 2024 16\. helmikuuta 2024 22\. helmikuuta 2024 23\. helmikuuta 2024 3 Menneisyyden haamut 29. helmikuuta 2024 1\. maaliskuuta 2024 7\. maaliskuuta 2024 8\. maaliskuuta 2024 4 Kahden kerroksen väkeä 14. maaliskuuta 2024 15\. maaliskuuta 2024 21\. maaliskuuta 2024 22\. maaliskuuta 2024 5 Juurisyyt 28. maaliskuuta 2024 29\. maaliskuuta 2024 4\. huhtikuuta 2024 5\. huhtikuuta 2024 6 Kunnes toisin todistetaan 11. huhtikuuta 2024 12\. huhtikuuta 2024 18\. huhtikuuta 2024 19\. huhtikuuta 2024 == Keskeiset tekijät == * Ohjaajat: Toni Laine ja Paula Korva * Pääkäsikirjoittajat: Hannamaija Matila ja Anne Prokofjeff * Käsikirjoittajat: Paula Korva, Maarit Koskinen, Ville Muhonen, Antti Okkonen, Melina Voipio ja Susanna Åke * Stooritiimi: Paula Korva, Maarit Koskinen, Ville Muhonen, Antti Okkonen, Melina Voipio ja Susanna Åke * Kuvaajat: Jyri Hakala ja Ilari Suhonen * Lavastaja: Inka Uusitalo-Matilainen * Leikkaajat: Simón Bergman, Jyrki Levä, Dan Peled ja Teemu Pöllänen * Pukusuunnittelija: Elisa Avikainen * Äänisuunnittelijat: Mika Niinimaa ja Tuukka Nikkilä * Tuottaja: Lotta Westerberg * Vastaavat tuottajat: Olli Haikka, Marko Talli, Riku Riihilahti ja Tea Panula (Nelonen Media) == Lähteet == == Aiheesta muualla == * Syke Ruutu- palvelussa Luokka:Syke-tuotantokaudet
Tasmaniansilkkimaluri

Tasmaniansilkkimaluri (Acanthornis magna) on tiaismalureihin kuuluva lintulaji. Lajia tavataan Australiassa. == Koko ja ulkonäkö == Tasmaniansilkkimaluri kasvaa 11–12 cm pitkäksi. Sukupuolet muistuttavat toisiaan ulkonäöltään. Lajin päälaki on ruskea ja muuttuu punertavammaksi mentäessä selkää ja yläperää kohden. Siivet ovat harmahtavan ruskeat ja olkapäissä on valkoinen laikku. Tasmaniansilkkimalurin naama on harmaa. Linnun rinta ja kyljet ovat vaalean keltaiset ja vatsa valkoinen. ==Levinneisyys ja elintavat== Tasmaniansilkkimaluria tavataan Tasmaniassa ja King Islandilla. Lajin elinympäristöä ovat lauhkeat sademetsät ja eukalyptusmetsät, ja erityisesti niiden pensaikot. Se liikkuu yksin, pareittain tai pieninä ryhminä. Tasmaniansilkkimalurin ravintoa ovat hyönteisten lisäksi hämähäkit ja nilviäiset. Pesimäkausi on syyskuusta tammikuulle ja roikkuva pallomainen pesä rakennetaan saniaispuuhun tai pensaaseen. Naaras munii kolme tai neljä munaa. == Lähteet == Luokka:Tiaismalurit
Liikennetuhotyö

Liikennetuhotyö on Suomen rikoslain 34 luvun 2 pykälässä määritelty rikos, jossa liikenteeseen kohdistetaan häirintää. Liikennetuhotyön eri muotoja ovat kulkuvälineen, ohjausmerkin tai kulkuväylän tuhoaminen. Myös liikenneohjaustehtävässä olevan henkilön väkivaltaisesta kohtelusta tai hengenvaaran aiheuttamiseen liikenteessä voi syyllistyä liikennetuhotyöhön. Lisäksi liikennetuhotyö voi myöskin olla väärän tiedon antamista liikenteessä; esimerkkinä tälläisestä on neuvominen tielle, jolla on käynnissä rallikilpailu. Liikennetuhotyötä pidetään kokonaisarvostelussa vähäistä suurempana rikoksena, josta vähimmäistuomio on neljä kuukautta vankeutta ja enimmäistuomio on neljä vuotta vankeutta. Esimerkki liikennetuhotyöstä on lentokoneen tai kauppamerenkulun aluksen kaappaaminen. == Lähteet == Luokka:Suomen liikenne Luokka:Rikokset
San Joaquín (1699)

San Joaquín oli Espanjan laivaston vuonna 1699 vesille laskettu kaksikantinen 64-tykkinen San José -luokan linjalaiva. == Valmistus == Espanjan kruunu tilasi 23. joulukuuta 1694 aluksen Armada de la Guardia de la Carrera de las Indiasille Mapilin telakalta Usúrbilista. Francisco Antonio Garroten suunnitteleman lippulaivan valmistusta telakalla valvoi baski Pedro de Aróstegui. Alus laskettiin vesille 1699 ja otettiin palvelukseen 1700.Winfield et al 2023 s. 167-168 == Palvelus == Alus lähti 1699 Pasajesista San Josén kanssa Cádiziin päällikkönään Antonio Gaztañeta. Helmikuussa 1700 alus otettiin palvelukseen Cádizissa päällikkönään Sebastián Gijón. Se huollettiin huhtikuussa 1702 Cádizissa. Alus osallistui elokuussa 1702 Cádizin puolustukseen Britannian kuninkaallisen laivaston amiraali George Rodneyn hyökätessä. Maaliskuussa 1705 alus osallistui Gibraltarin saartoon. Se saattoi 10. maaliskuuta 1706 Cádizista San Josén ja kaappari Santa Cruzin kanssa 10 rahtialusta Cartagena de Indiasiin. Saattue saapui 27. huhtikuuta määränpäähänsä. Alus saapui 7. heinäkuuta Limaan ja oli loppuvuoden Cartagena de Indiasissa, mistä se lähti 2. helmikuuta 1708 kohdatakseen Callaosta saapuvan laivaston Portobellossa. Alus saapui 10. helmikuuta laivaston mukana Portobelloon, mistä se kuljetti 22 miljoonaa pesoa Havannaan. Alus osallistui 8. kesäkuuta 1708 Wagerin kahakkaan Barún saaren edustalla päällikkönään Miguel Agustín Villanueva. Aluksen lastina oli viisi miljoonaa pesoa, kun se pakeni 10. kesäkuuta taistelusta Cartagena de Indiasiin. Alus lähti 3. elokuuta 1711 Cartagena de Indiasista päällikkönään Pedro García de Asarte. Osaston muut alukset olivat Ranskan laivaston Villeneuven laivueen muut alukset Saint-Michel, Hercule ja Griffon. Myrsky hajoitti 6. elokuuta laivaston, jolloin San Josén seuraan jäi ainoastaan 26-tykkinen alus. Seuraavana päivänä Britannian kuninkaallisen laivaston kommodori Littletonin laivue valtasi alukset. == Lähteet == * === Viitteet === Luokka:San José -luokan linjalaivat
Venäläinen kansantanssi

Venäläinen kansantanssi (ven. Русский народный танец) on osa venäläistä kulttuuria ja kansankuvaa. Tanssin juuret ulottuvat ainakin 900-luvulle, jolloin varhaiset slaavit asuttivat nykyisen Venäjän aluetta, mutta tarkkaa tietoa siitä milloin tanssi syntyi ei ole. Tanssi on yhdistetty usein erilaisiin juhliin ja tapahtumiin kuten esimerkiksi sadonkorjuuseen ja häihin. Monet venäläisistä kansantansseista ovat saaneet vaikutteita ja muistuttavat paljon monia muita itäslaavilaisia kansantansseja, mutta venäläisiin kansantansseihin kuuluu myös esimerkiksi turkkilaisia ja suomalais-ugrilaisia tansseja Venäjän valtavan monimuotoisuuden vuoksi. == Lähteet == Luokka:Venäläinen kulttuuri Luokka:Tanssi
Laajanlampi

Laajanlampi on Oulujoen vesistöön kuuluva pieni järvi tai lampi Vaalassa, noin neljän kilometrin päässä koilliseen kuntakeskuksesta. Järvelle tulee tieura seututieltä 800 pohjoisen puolelta ja toinen etelästä Vaalan hautausmaan suunnasta. Asumaton järvi on koillinen-lounassuunnassa pisimmillään viitisensataa metriä ja leveimmillään parisataa metriä. Järven luoteisnurkassa on laavu ja nuotiopaikka. == Lähteet == Luokka:Vaalan järvet Luokka:Ylä- Oulujoen alue‎
Nuestra Señora de la Asunción

Nuestra Señora de la Asunción oli Espanjan laivaston vuonna 1720 palvelukseenotettu kaksikantinen 62/66-tykkinen linjalaiva. == Valmistus == Alus valmistettiin Genovassa nimellä Estrella del MarWinfield et al 2023 s. 172 == Palvelus == Genovalainen kaappari Giovanni Stefano Sanguinero myi 30. heinäkuuta 1720 Lissabonissa aluksen Espanjalle, joka liitettiin laivastoon nimellä Nuestra Señora de la Asunción. Alus saattoi 1. elokuuta 1720 Chaconin laivaston Cádizista, jonne se palasi 13. syyskuuta. Alus lähti 21. kesäkuuta 1721 Cádizista Cartagena de Indiasiin Gueveran laivaston mukana, jonka alukset olivat Campanela, fregatit Hermione ja Pingue Volante sekä yhdeksän kauppalaivaa. Alus saapui 3. elokuuta 1721 saattueen mukana Cartagena de Indiasiin, mistä se lähti 21. toukokuuta 1722 Portobelloon. Alus palasi Cartagena de Indiasiin kaupankäynnin jälkeen. Alus lähti 30. syyskuuta 1722 Cartagena de Indiasista Havannaan, jonne se saapui 29. lokakuuta. Alus lähti 13. joulukuuta Havannasta Cádiziin Guevaran laivaston mukana, johon kuuluivat Campanela, Hermione ja Pingue Volante sekä 14 rahtialusta. Alus saapui 8. helmikuuta 1723 Cádiziin Hermionen, Pingue Volanten ja seitsemän rahtialuksen kanssa mukanaan 12 miljoonaa pesoa. Alus lähti 31. joulukuuta 1723 Cádizista Cartagena de Indiasiin Carlos Grillon laivueen mukana, johon kuuluivat Catalán, Hermione, Pingue Volante ja 14 kauppalaivaa. Saattue saapui 17. helmikuuta 1724 Cartagena de Indiasiin, mistä alus lähti Catalánin ja Pingue Volanten kanssa Portobelloon. Vuonna 1726 alus oli Portobellossa Britannian kuninkaallisen laivaston saartamana. Alus kykeni siirtymään Portobellosta Cartagena de Indiasiin, missä se joutui uudelleen saarretuksi. Huhtikuussa 1729 alus oli Cartagena de Indiasissa, mistä se teki partiomatkoja fregatti Incendion kanssa. Barú saaren edustalla aluksen miehistö havaitsi neljä salakuljetusta harrastavaa hollantilaista kaapparifregattia, joista vallattiin Adriana Catalina. Vallattu alus toimitettiin 6. huhtikuuta Cartagena de Indiasiin. Kesäkuussa 1729 alus saapui Cartagena de Indiasiin vaurioituneena ja tarvitsi huoltoa. Alus poistettiin 1730 heikon kunnon vuoksi laivastoluettelosta. == Lähteet == * === Viitteet === Luokka:Espanjan laivaston linjalaivat
Mustikkalampi (Utajärvi)

Mustikkalampi on Kiiminkijoen vesistöalueeseen kuuluva hyvin pieni järvi tai lampi Utajärven kunnan pohjoisosassa Marttisjärvellä Pohjois-Pohjanmaalla. Järvi sijaitsee aivan Olvasjärventien vieressä, viitisentoista kilometriä Juorkunan kyläkeskuksesta Marttisjärvelle päin. Järven pohjoisrannalla on kesämökki, muuten se on asumaton. == Lähteet == Luokka:Kiiminkijoen vesistö Luokka:Utajärven järvet
Luettelo Suomen metodistiseurakunnista

Tämä on luettelo Suomen metodistiseurakunnista. Luettelo käsittää nykyisin toiminnassa olevat ja lakkautetut seurakunnat, jotka toimivat itsenäisesti metodismin piirissä tai ovat järjestäytyneet Suomen Metodistikirkkoon tai Finlands svenska metodistkyrkaan. == Nykyiset seurakunnat == Seurakunta Kunta Perustettu Maakunta Kirkkokunta Helsingin metodistiseurakunta Helsinki 1894 Uusimaa Suomen Metodistikirkko Helsingin ruotsalainen metodistiseurakunta Helsinki 1892 Uusimaa Finlands svenska metodistkyrka Inkoon metodistiseurakunta Inkoo 1925 Uusimaa Finlands svenska metodistkyrka Kauniaisten metodistiseurakunta Kauniainen 1930 Uusimaa Finlands svenska metodistkyrka Kokkolan metodistiseurakunta Kokkola 1883 Keski-Pohjanmaa Finlands svenska metodistkyrka Kuopion metodistiseurakunta Kuopio 1925 Pohjois-Savo Suomen Metodistikirkko Kristiinankaupungin metodistiseurakunta Kristiinankaupunki 1886 Pohjanmaa Finlands svenska metodistkyrka Lahden metodistiseurakunta Lahti 1921 Päijät-Häme Suomen Metodistikirkko Lappeenrannan metodistiseurakunta Lappeenranta 1909 Etelä-Karjala Suomen Metodistikirkko Loviisan metodistiseurakunta Loviisa 1899 Uusimaa Finlands svenska metodistkyrka Oulun metodistiseurakunta Oulu 1907 Pohjois-Pohjanmaa Suomen Metodistikirkko Pietarsaaren metodistiseurakunta Pietarsaari 1904 Pohjanmaa Finlands svenska metodistkyrka Porin metodistiseurakunta Pori 1925 Satakunta Suomen Metodistikirkko Porvoon metodistiseurakunta Porvoo 1906 Uusimaa Finlands svenska metodistkyrka Tammisaaren metodistiseurakunta Raasepori 1886 Uusimaa Finlands svenska metodistkyrka Tampereen metodistiseurakunta Tampere 1925 Pirkanmaa Suomen Metodistikirkko Turun metodistiseurakunta Silta Turku 1925 Varsinais-Suomi Suomen Metodistikirkko Turun ruotsalainen metodistiseurakunta Turku 1887 Varsinais-Suomi Finlands svenska metodistkyrka Vaasan metodistiseurakunta Vaasa 1881 Pohjanmaa Finlands svenska metodistkyrka Vuoksenlaakson metodistiseurakunta Asikkala 1921 Päijät- Häme Suomen Metodistikirkko == Entiset seurakunnat == Seurakunta Kunta Perustettu Lakkautettu Liitetty Hangon metodistiseurakunta Hanko 1882 Joensuun metodistiseurakunta Joensuu 1919 Jokilaakson metodistiseurakunta Kokemäki 2023 Kaskinen-Närpiön metodistiseurakunta Kaskinen 1914 1922 Kristiinankaupungin metodistiseurakunta Koiviston metodistiseurakunta Koivisto Kotkan metodistiseurakunta Kotka 1890 1901 Mikkelin metodistiseurakunta Mikkeli Skaftungin metodistiseurakunta Kristiinankaupunki 1919 Talikkalan metodistiseurakunta Viipuri 1959 Tolkkisten metodistiseurakunta Porvoo 1929 Pirkkalan metodistiseurakunta Pirkkala Porvoon metodistiseurakunta Viipurin metodistiseurakunta Viipuri Viipurin ruotsalainen metodistiseurakunta Viipuri 1901 Ylistaron metodistiseurakunta Ylistaro 1908 1974 Ylämaan metodistiseurakunta Ylämaa 1926 1988 Lappeenrannan metodistiseurakunta == Lähteet == * Luokka:Luettelot Suomen seurakunnista
Paskolampi (Utajärvi)

Paskolampi on Kiiminkijoen vesistöalueeseen kuuluva järvi Utajärven kunnan pohjoisosassa Marttisjärvellä Pohjois-Pohjanmaalla. Se sijaitsee lähellä Olvasjärventietä, Juorkunan kyläkeskuksesta reilut viisitoista kilometriä Marttisjärvelle päin. Järven pohjoisrannalla on saunamökki, muuten se on asumaton. Järvestä laskee Pasko-oja Timo-ojan kautta Marttisjärveen. == Lähteet == Luokka:Kiiminkijoen vesistö Luokka:Utajärven järvet
Turvanasta

Turvanasta Oy on Turussa toimiva maailman suurin autojen talvirenkaiden nastojen valmistaja. Salakarin suvun perheyritys juontaa juurensa 1970-luvulle, jolloin piikkiöläinen talvirengasyrittäjä Martti Salakari ja hänen poikansa Heikki keksivät tietä säästävän ja kulutusta kestävän, kokoonpainuvan holkkinastan. Sen tuotekehitys oli kuitenkin hidasta ja alkuvuosina tuotteiden laatu vaihtelevaa, valmistajana kaarinalainen Arisuo. Vuonna 1985 öljy-yhtiö Neste hankki omistukseensa holkkinastaan liittyvät patentit ja lisenssioikeudet, tarkoituksenaan koota tieliikennealan viranomaisista, järjestöistä ja rengasvalmistajista kansallinen turvanastavaltuuskunta tuotekehityksen edistämiseksi.. Vuonna 1988 Neste perusti yhdessä Salakarin perheen kanssa Turvanasta Oy:n, jonka tuotekehitys sai vauhtia ison yrityksen mukanaolosta. Neste irrottautui yhteisyrityksestä vuosituhannen vaihteen paikkeilla, jolloin muodostettiin nykyinen Salakarien perheyritys. Vuonna 2021 Suomen Yrittäjät antoi heille Vuoden Yrittäjäperhe -tunnustuspalkinnon. Tuolloin Turvanasta Oy:n liikevaihto oli 28 miljoonaa euroa ja henkilöstömäärä 88. Turvanastan myynnistä menee vientiin yli 90 prosenttia. Yli miljardin nastan vuosituotanto tekee Turvanastasta maailman suurimman nastojen valmistajan. Venäjän hyökättyä Ukrainaan 2022 Turvanasta on saanut kielteistä julkisuutta jatkamalla väliportaiden kautta vientitoimintaa Venäjälle maata vastaan kohdistetuista talouspakotteista huolimatta. Yksi Turvanastan omistajista on eurooppa- ja omistajaohjausministeri Anders Adlercreutzin puoliso Ia Adlercreutz. ==Lähteet== == Aiheesta muualla == * Turvanasta.com Luokka:Suomalaiset teollisuusyritykset
Babel (romaani)

Babel: Mystinen kertomus (Babel, or the Necessity of Violence) on vuonna 2022 ilmestynyt amerikankiinalaisen kirjailijan R. F. Kuangin kirjoittama fantasiaromaani. Sen on suomentanut Helene Bützow, ja suomennoksen on vuonna 2023 julkaissut Teos. Babel on viktoriaaniseen aikaan 1820-1830-luvulle Britanniaan sijoittuva fantasiaromaani, jonka tapahtumaympäristö on Oxfordin yliopisto ja siellä sijaitseva kuvitteellinen käännösakatemia Babel. Yliopiston professori tuo Kiinasta Oxfordiin opiskelemaan kasvattipoikansa, jolle on annettu länsimainen nimi Robin Swift. Ennen akatemiaan pääsyä hän on opiskellut kiinaa ja klassisia kieliä. Babelissa on käytössä salaisia voimia sisältäviä hopeatankoja, joiden materiaali tuodaan Britannian siirtomaista. Hopean avulla Britanniasta on tullut maailmanvalta, mutta opiskelijoissa herää epäilys vallan oikeutuksesta. ==Palkinnot== Babel oli Hugo-palkinto-ehdokkaana vuonna 2023, mutta hämäristä syistä se ei Kiinassa lokakuussa pidetyssä tapahtumassa saanut lisää ääniä eri äänestyskierroksilla, kuten myöhemmin julkaistuista tilastoista ilmeni, mikä herätti syytöksiä sensuurista. Tilastojenkin julkaisu viivästyi tammikuulle, kun ne yleesä on tapana julkaista pikimmiten tapahtuman jälkeen. Babel on saanut useita muita palkintoja: * Blackwell's, 2022, kaunokirjallisuuspalkinto"Awards: Arthur C. Clarke Winner; Blackwell's Books of the Year". Shelf Awareness. 27.10.2022. Viitattu 16.2.2024. * Parhaan romaanin Nebula-palkinto, 2022Molly Templeton, (2023-05-15). "Here Are the Winners of the 2022 Nebula Awards!". Tor.com. Viitattu 16.2.2024. * British Book Awards, 2023Beril Naz Hassan, British Book Awards 2023, The Standard 16.5.2023, viitattu 16.2.2024 * Locus-palkinto, 2023 fantasiaromaanista2023 Locus Awards Winners". Locus Awards. Viitattu 16.2.2024. ==Lähteet== Luokka:Yhdysvaltalaiset fantasiaromaanit Luokka:Vuoden 2022 kirjat
Karlín

Karlín on kaupunkialue Tšekin pääkaupungissa Prahassa. Hallinnollisesti se kuuluu Praha 8:n kaupunginosaan. Vuonna 2021 Karlínissa asui 12 261 asukasta. ==Sijainti== Karlín sijaitsee Vítkovin kukkulan ja Vltavan välissä lähellä Prahan uuttakaupunkia. == Historia == Ensimmäinen maininta asutuksesta nykyisen Karlínin alueella on vuodelta 993, jolloin se mainittiin yhtenä Břevnovin luostarin omistuksista. Seuraavina vuosisatoina siellä harjoitettiin muun muassa viininviljelyä. Läheisen Vltavan tulviminen on vaivannut Karlínin asukkaita useaan otteeseen vuosisatojen aikana. Suurimmat niistä ovat tapahtuneet vuosina 1432, 1890 ja 2002. Vuoden 1890 tulvassa kuolleille karlínilaisille on pystytetty muistomerkki Invalidovnan metroasemalle. Hallinnollisesti itsenäinen Karlín perustettiin vuonna 1817 silloiseen Itävallan keisarikuntaan kuuluneen Prahan ensimmäiseksi esikaupunkialueeksi. Toisin kuin muut nykyisen Prahan keskustan alueet, valtaosa nykyisestä Karlínista rakennettiin ruutukaavan mukaisesti verrattain lyhyessä ajassa. Teollistumisen tuoman väestönkasvun myötä Karlín korotettiin virallisesti kaupungiksi vuonna 1902. Itse Prahaan se liittyi vasta 1922 neljä vuotta Tšekkoslovakian itsenäistymisen jälkeen. ==Väestö== Asukasmäärän kehitys {| Vuosi Asukkaita Muutos 1869 13 384 1880 17 250 +28,89% 1890 19 540 +13,27% 1900 21 555 +10,31% 1910 24 230 +12,41% 1921 25 051 +3,388% 1930 24 002 –4,19% 1950 21 779 –9,26% Lähde: ==Lähteet== == Aiheesta muualla == Luokka:Prahan kaupunginosat
San Luis -luokka

San Luis -luokka oli Espanjan laivaston kuuden kaksikantisen 60-tykkisen linjalaivan muodostama alusluokka. == Suunnittelu == Vuoden 1721 laivasto- ohjelmassa tilattiin Guarnizosta Antonio Gaztañetan suunnittelemat viisi linjalaivaa ja kuusi fregattia. Töitä valvomaan määrättiin Lorenzo de Arzueta. Guarnizon uusi telakka vastaanotti Ranskan joukkojen 1719 tuhoamien Santoñan ja Pasajesin telakoiden työt. Linjalaivoista yksi oli 80-tykkinen San Felipe ja loput neljä muodostivat San Luis luokan.Winfield et al 2023 s. 167 Ciprián Autrán ja Juan-Pedro Boyer suunnittelivat suurennetun Gaztañetan suunnitelmiin perustuvan aluksen, joita valmistettiin kaksi parannettuna San Luis -luokkana. Alusten pituus oli etriä ja leveys etriä. Aseistus oli sama kuin alkuperäisessä suunnitelmassa.Winfield et al 2023 s. 177-178 == Alukset == San Luis -luokka Nimi (lempinimi) Telakka Kölinlasku Vesille Valmis Kohtalo San Luis Astillero Real, Guarnizo, Santander 1724 poistettu laivastoluettelosta 19. syyskuuta 1745 San Fernando Guarnizo 1723 19. maaliskuuta 1725 palveluksesta 1756 romutettu 1769 San Carlos Guarnizo 1724 11. syyskuuta 1726 miehistönsä upottama 5. huhtikuuta 1741 San Antonio Guarnizo 1725 1. tammikuuta 1727 palveluksesta syyskuussa 1750 Santiago Guarnizo 1729 14. helmikuuta 1729 romutettu 1745 San Isidro Guarnizo 1730 poltettu 2. maaliskuuta 1743 == Lähteet == * === Viitteet === *
Acre-salaliitto

Acre-salaliitto () on brasilialainen internetmeemi ja salaliittoteoria, jonka mukaan Acren osavaltiota ei ole olemassa. Huumori perustuu siihen, että osavaltion sijainti on hyvin syrjäinen. Toinen Acreen liittyvä salaliitto on se, että osavaltiosta löytyy edelleen dinosauruksia. Tämän ”todistaakseen” elokuvaohjaaja Moisés Santos alkoi kiertää ympäri osavaltiota dinosaurusasussa. Acren osavaltion hallinto on huomioinut vitsin muun muassa vuonna 2022 tiedotteella, jossa se vakuutteli, että osavaltio on todellakin olemassa. Vuonna 2020 Acren matkailusta vastaava ministeri ehdotti, että osavaltioon johtavien teiden varsille pitäisi pystyttää dinosauruksia esittäviä patsaita. == Lähteet == Luokka:Brasilialainen kulttuuri Luokka:Internet-huumori Luokka:Satiiriset salaliittoteoriat
Luettelo Suomen ekumeenisista yhteisöistä

Tämä on luettelo Suomen ekumeenisista yhteisöistä. Luettelo käsittää nykyisin toiminnassa olevat ja lakkautetut seurakunnat ja yhteisöt, jotka toimivat ekumeenisen liikkeen piirissä. == Kirkkojenväliset järjestöt == Yhteisö Perustettu Taustayhteisö Frikyrklig samverkan 1936 vapaakirkollisuus International Evangelical Church in Finland 1975 evankelis-luterilaisuus Suomen Ekumeeninen Neuvosto 1917 ekumenia Suomen Evankelinen Allianssi 1992 evankelikalismi Suomen lähetysneuvosto 1919 yhteiskristillinen Suomen vapaakristillinen neuvosto 1967 vapaakirkollisuus == Yhteisöt == Yhteisö Kunta Perustettu Maakunta Kirkkokunta Arcus Ekumeeninen Sateenkaariryhmä Helsinki 1997 Uusimaa European Forum of Lesbian, Gay, Bisexual and Transgender Christian Groups Eheyteen Kristuksessa Helsinki 1994 Uusimaa Victorious Ministry Through Christ Helsinkimissio Helsinki 1883 Uusimaa itsenäinen Kompassio Helsinki 2000 Uusimaa Kirkon lähetystyön keskus Meditatiivisen pyhän tanssin yhdistys Helsinki 2018 Uusimaa itsenäinen Missio Iltalamppu Harjavalta 2002 Satakunta itsenäinen San Damianon osuuskunta Inkoo 2010 Uusimaa itsenäinen Sinapinsiemen Helsinki 1979 Uusimaa Taizé-yhteisö Suomen NMKY:n Liitto Helsinki 1888 Uusimaa NMKY:n Maailmanliitto Suomen NNKY:n Liitto Helsinki 1927 Uusimaa NNKY:n Maailmanliitto Temppeliherrain ritarikunta Turku 1986 Varsinais-Suomi Ordo Supremus Militaris Templi Hierosolytani XEE – Evankeliointi elämäntapana Helsinki 1997 Uusimaa Evangelism Explosion Yhteys- liike Järvenpää 2003 Uusimaa itsenäinen Ylistys.fi Vihti 2023 Uusimaa itsenäinen == Lähteet == * Luokka:Luettelot Suomen seurakunnista
Rauniopelastus

thumb|Sichuanin maanjäristyksen 2008 pelastustoimintaa Rauniopelastus on kaupunkiympäristössä tapahtuvaa etsintä- ja pelastustoimintaa, jossa loukkuun jääneitä ihmisiä pelastetaan sortuneen rakennuksen tai muun rakenteen raunioista. Rakennuskantaa voi tuhoutua laajalti esimerkiksi onnettomuuden, luonnonkatastrofin, sodan tai terrorismin johdosta. Loukkuun jääneiden ihmisten löytäminen ja pois saaminen ajoissa voi olla vaikeaa, koska sortuneen rojun ja siitä aiheutuneen pölyn seassa on vaikeaa liikkua. Sotatila, maanjäristys, tulva tai myrsky voi tehdä etsinnästä vaarallista. == Pelastaminen == Loukkuun jääneiden ihmisten löytämisessä on apuna rauniokoiria, jotka ovat raunio-olosuhteista ihmisen löytämään koulutettuja pelastuskoiria. Sortuneen rakenteen keskellä liikkuminen on vaikeaa ja vaarallista. Rauniossa on ahdasta ja usein pimeää. Suljetussa tilassa hiilidioksidin määrä ilmassa voi nousta vaarallisen korkeaksi. Siksi uhrien pois saamisella on kiire. Pelastajien tarvitsee käyttää suojavarusteita ja hengityssuojaimia irtorojun ja pölyn takia. Pelastajat käyttävät erilaisia hydraulisia työkaluja, sahoja ja poria betonin ja muun materiaalin raivaamiseen. Pelastuslaitoksilla voi olla rauniopelastusvälineistöllä varustettuja ajoneuvoja. == Suomessa == Suomessa Helsingin pelastuslaitoksella ja Puolustusvoimilla on kyky ja välineistöä rauniopelastamiseen. == Lähteet == Luokka:Palo- ja pelastustoimi
Vajda

Vajda, Wajda on muun muassa seuraavien henkilöiden sukunimi: * Andrzej Wajda (1926–2016), puolalainen elokuvaohjaaja * Árpád Vajda (1896–1967), unkarilainen shakinpelaaja * János Vajda (1827–1897), unkarilainen runoilija * Marián Vajda (s. 1965), slovakialainen tennispelaaja * Péter Vajda (1808–1846), unkarilainen kirjailija
United24

United24 () on Ukrainan valtion ylläpitämä joukkorahoitusalusta, jolla kerätään varoja Ukrainan puolustamiseen Venäjää vastaan, humanitääriseen apuun sekä maan infrastruktuurin jälleenrakentamiseen. Volodymyr Zelenskyi ilmoitti alustan perustamisesta toukokuussa 2022. Helmikuun 2024 mennessä alustan kautta oltiin kerätty Ukrainan asevoimille noin 456,3 miljoonaa dollaria, terveydelliseen apuun noin 39,3 miljoonaa dollaria ja jälleenrakentamiseen noin 17,8 miljoonaa dollaria. == Historia == 3\. toukokuuta Ukrainan pääministeri Denys Šmyhal kertoi, että joukkorahoitusalusta Ukrainan tukemiseen julkaistaisiin pian. > "Kaikki maailman ihmiset voivat tehdä lahjoituksen ja auttaa Ukrainaa > taistelemaan vapautemme puolesta. Haluamme yhdistää maailman tukeaksemme > valtiotamme. Tavalliset ihmiset, hyväntekeväisyysjärjestöt, kansainväliset > yritykset, mielipidevaikuttajat ympäri maailmaa. Alustan luominen on myös > välttämätöntä osoittaaksemme mahdollisimman suurta läpinäkyvyyttä ja > avoimuutta kerättyjen varojen käytössä: minne ja kenelle ne suunnataan." * > Pääministeri Šmyhal Ukrainan presidentti Volodymyr Zelenskyi ilmoitti 5. toukokuuta 2022 perustaneensa United24-joukkorahoitusalustan. Varoja kerätään kolmeen asiaan: Ukrainan puolustamiseen, humanitääriseen apuun sekä Ukrainan jälleenrakentamiseen. Kaikki varat siirretään Ukrainan kansallispankin tileille, joista ne allokoidaan eri oikeille ministeriöille: puolustusministeriölle, terveysministeriölle tai infrastruktuuriministeriölle. == Palvelun käyttö == United24-joukkorahoituspalvelussa yksityishenkilö tai yritys voi lahjoittaa rahaa tilisiirrolla tai maksukortin kautta. Euroissa tehtävät lahjoitukset ohjataan Saksan keskuspankissa sijaitsevan tilin kautta Ukrainan kansallispankin tilille. Lahjoituskohteita ovat: * Defence () * Humanitarian Demining () * Medical Aid () * Rebuild Ukraine () * Education and Science () == Lähettiläät == United24-projektilla on lukuisia lähettiläitä niin Euroopasta kuin Pohjois-Amerikastakin, jotka keräävät huomiota joukkorahoitusprojektille. Heihin kuuluvat mm. näyttelijä Mark Hamill, jalkapalloilja Andri Ševtšenko ja astronautti Scott Kelly. United24-lähettiläitä Nimi Kuvaus Liittymispäivämäärä Andri Ševtšenko Jalkapalloilija ja jalkapallovalmentaja 18.5.2022 Elina Svitolina Tennispelaaja 7.6.2022 Imagine Dragons Rock-yhtye 25.7.2022 Liev Schreiber Näyttelijä 07/2022 Barbra Streisand Laulaja ja näyttelijä 22.9.2022 Mark Hamill Näyttelijä 29.9.2022 Scott Kelly Astronautti 27.10.2022 Timothy Snyder Historioitsija 2.11.2022 Michel Hazanavicius Elokuvaohjaaja 2.2.2023 Katheryn Winnick Näyttelijä 1.3.2023 Bear Grylls Seikkalija 29.3.2023 Richard Branson Liikemies 10.4.2023 Francis Fukuyama Filosofi 05/2023 Oleksandr Zintšenko Jalkapalloilija 30.5.2023 Misha Collins Näyttelijä 31.5.2023 Mark Strong Näyttelijä 27.9.2023 == Aiheesta muualla == * u24.gov.ua/ * Presidentti Zelenskyin United24-julkistusvideo 5.5.2022 (Twitter) == Lähteet == Luokka:Hyväntekeväisyysjärjestöt Luokka:Ukrainan ulkopolitiikka
Hipposideros hypophyllus

Hipposideros hypophyllus on harvinainen lepakkolaji, jota tavataan vain Intian Karnatakassa. Lajin lepakot elävät maanalaisessa luolassa yhdessä neljön muun Hipposideros-sukuun kuuluvan lepakkolajin kanssa. Luolaa ympäröivä alue on kuivaa pensaikkoa. Laji on luokiteltu äärimmäisen uhanalaiseksi, jäljellä on vain 150–200 yksilöä. Uhanalaisuuden pääasiallinen syy on sopivan elinympäristön häviäminen graniittilouhosten vuoksi. == Lähteet == Luokka:Kaviokuonoyököt Luokka:Uhanalaiset nisäkkäät
Waldenström

Waldenström on muun muassa seuraavien ruotsalaisten henkilöiden sukunimi: * Jan Waldenström (1906–1996), lääkäri * Paul Petter (Peter, P. P.) Waldenström (1838–1917), uskonnollinen johtaja ja kirjailija. ==Katso myös== * Waldenströmin tauti eli Waldenströmin makroglobulinemia, ruotsalaisen lääkärin Jan Waldenströmin mukaan nimetty plasmasoluinen imusolmukesyöpä
Nathan Tella

Nathan Adewale Temitayo Tella (s. 5. heinäkuuta 1999) on jalkapalloilija, joka pelaa hyökkäävänä keskikenttäpelaajana tai oikeana laitahyökkääjänä Saksan Bundesliigan Bayer Leverkusenissa. Hän on syntynyt Englannissa ja pelaa Nigerian maajoukkueessa. Tella varttui Stevenagessa, Hertfordshiressä, ja opiskeli Edwinstree Middlen koulussa ja sitten Freman yliopistossa, molemmat Buntingfordin kaupungissa. Hän jätti GCSE-kokeidensa jälkeen vuonna 2015 Kymmenen vuoden Arsenalissa Tella vietti aikaa oikeudenkäynnissä Readingissa ja Norwich Cityssä ennen kuin hän siirtyi soutchamtoniin huhtikuussa 2017. Southampton FC: Heinäkuussa 2019 hän jatkoi sopimustaan ​​seuran kanssa vuodella ennen kuin allekirjoitti kolmen vuoden jatkosopimuksen heinäkuussa 2020. 19. kesäkuuta 2020 Tella debytoi vaihtopelaajana Southamptonin 3–0-voitossa Norwich Citystä. 11. helmikuuta 2021 hän teki ensimmäisen tehopisteensä syöttämällä Stuart Armstrongin maaliin FA Cupin viidennen kierroksen 2–0-voitossa Wolverhampton Wandererssia vastaan. Helmikuun 23. päivänä Tella aloitti ensimmäisen Valioliigan 3–0-tappionsa Leeds Unitedille. 15. toukokuuta Tella teki ensimmäisen Valioliiga-maalinsa 3–1-voitossa Fulhamia vastaan. 6. tammikuuta 2022 Tella allekirjoitti uuden kolmen ja puolen sopimuksen Southamptonin kanssa. Burnley (laina): 11. elokuuta 2022 Tella liittyi Burnleyyn kauden mittaiselle lainalle. 11. helmikuuta 2023 hän teki uransa ensimmäisen hattutempun 3–0-voitossa Preston North Endiä vastaan, joka oli hänen joukkueensa kymmenes peräkkäinen liigavoitto, ja kuukautta myöhemmin hän teki toisen hattutempun 3–1-voitossa. Hull Cityä vastaan . Bayer Leverkusen: 27. elokuuta 2023 Bundesliiga-seura Bayer Leverkusen ilmoitti allekirjoittaneensa Tellan viisivuotisen sopimuksen 20 miljoonan punnan siirtosummalla. Luokka:Nigerialaiset jalkapalloilijat Luokka:Englantilaiset jalkapalloilijat Luokka:Vuonna 1999 syntyneet Luokka:Elävät henkilöt
Kuopion hätäkeskus

Kuopion hätäkeskus on yksi Suomen hätäkeskuksista. Se sijaitsee Pohjois-Savon pelastuslaitoksen Kuopion keskuspaloaseman yhteydessä Volttikadulla. Hätäkeskus on aloittanut toimintansa 4. joulukuuta 2012. Hätäkeskuksessa ollaan vastuussa Pohjois-Savon, Etelä-Savon, Kymenlaakson, Pohjois-Karjalan ja Etelä-Karjalan maakuntien hätäpuheluista. == Lähteet == Luokka:Hätäkeskuslaitos Luokka:Kuopio
Luettelo Suomen uuspakanallisista yhteisöistä

Tämä on luettelo Suomen uuspakanallisista yhteisöistä. Luettelo käsittää nykyisin toiminnassa olevat ja lakkautetut yhteisöt, jotka toimivat Suomessa uuspakanuuden tai alkuperäisuskontojen piirissä. == Nykyiset yhteisöt == Yhteisö Kunta Perustettu Maakunta Kattojärjestö tai perinne Karhun kansa Vaasa 2013 Pohjanmaa suomalainen kansanusko, suomenusko Lehto – Suomen Luonnonuskontojen yhdistys Helsinki 1998 Uusimaa luonnonuskonnot Pagan Federation International Finland Helsinki 2010 Uusimaa Pagan Federation International Pakanaverkko Turku 1999 Varsinais-Suomi Reclaiming Finland Oulu 2007 Pohjois-Pohjanmaa Reclaiming Shamaaniseura Vantaa 1994 Uusimaa šamanismi Suomalaisen kansanuskon yhdistys Helsinki 2002 Uusimaa suomalainen kansanusko Suomalaisen Samanismin Keskus Helsinki 2007 Uusimaa šamanismi Suomen Noitaopisto Turku 2021 Varsinais-Suomi uusnoituus Taivaannaula Turku 2007 Varsinais-Suomi suomalainen kansanusko Tietäjä Helsinki 2019 Uusimaa Wakka- mysteerikoulu 2006 Wicca ry Helsinki 2000 Uusimaa Wicca == Entiset yhteisöt == Yhteisö Kunta Perustettu Lakkautettu Liitetty Fellowship of Isis Espoo 1979 1995 Jumalten Ystävät Helsinki 1992 1995 Kirkkaanvihreä Helsinki 1999 2011 Pakanatieto-yhdistys Tuusula 2004 == Lähteet == * Suomen uuspakanallisista yhteisöistä